laion/Wikipedia-Exotic huggingface dataset:
Bagaslaviškis

Bagaslaviškis on alev Leedus Širvintose rajooni territooriumil Gelvonai vallas. Alev asub valla keskusest Gelvonaist viis kilomeetrit idas. Alevis asuvad postkontor, põhikool ja raamatukogu. Bagaslaviškises asub kruusakarjäär, selle kõrval mäel aga jaanituleplats. Vaatamisväärsuseks on sealne aastal 1851 ehitatud katoliku kirik. Bagaslaviškises on sündinud Leedu insener ja poliitik Rimantas Didžiokas. XVII sajandil rajati Gelvonai mõis, mille hoonetekompleks asus algselt Bagaslaviškises. Aastal 1775 on esmamainitud sealset küla. Aastal 1790 nimetati see ümber ja Bagaslaviškis sai Pakryžiai nime all turuõigused. Ühtlasi sai alevist kohaliku kihelkonna keskus, kuigi kirik oli sinna rajatud juba aastal 1787. Asula oli väike, aastal 1833 oli Bagaslaviškises lisaks kirikule veel kaks kõrtsi ja kaheksa elumaja. Tsaariajal oli alevi venekeelne nimekuju Богуславишки. Stalini ajal küüditati 7 alevi elanikku. Nõukogude perioodil oli Bagaslaviškis kohaliku kolhoosi keskasulaks. Vana koolimaja Raamatukogu Kellatorn Bagaslaviškise kirik Meierei Koolimaja 2011 m. surašymas. Lietuvos statistikos departamentas, vaadatud 26.01.2019. Богуславишки. Географическо-статистический словарь Российской империи, Kd. 1 (Аа — Гямъ-маликъ). СПб, 1862, 287 lk. Kazys Misius. Bagaslaviškis. Visuotinė lietuvių enciklopedija, Kd. II (Arktis-Beketas). – Vilnius: Mokslo ir enciklopedijų leidybos institutas, 2002. 434 lk. Alev portaalis vietoves.Lt Alev Poola geograafilises sõnastikus
Kalju (Saaremaa)

Kalju (kohalikus kõnepruugis Kaljuküla) on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Valjala valda. Külas asutati 1877. aastal Pahna külakool, mille hoone tunnistati 1997. aastal kultuurimälestiseks. Eesti külade loend Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Ander Herrera

Ander Herrera Agüera (sündinud 14. augustil 1989 Bilbaos) on Hispaania jalgpallur, kes mängib poolkaitsjana Hispaania kõrgliigaklubis Athletic Bilbao. Ta alustas klubikarjääri kodumaal Real Zaragozas, mille noorteakadeemiaga liitus ta 2001. aastal. Debüüdi klubi põhimeeskonnas tegi ta hooajal 2008–09. 2011. aasta veebruaris sõlmis ta viieaastase lepingu Hispaania kõrgliigaklubiga Athletic Bilbao ning tegi klubi meeskonnas debüüdi sama aasta augustis. Bilbaoga mängis ta Hispaania kõrgliigas kokku kolm hooaega. 2014. aasta suvel liitus Herrera Manchester Unitediga, kellega sõlmis nelja-aastase lepingu. Debüüdi Premier League'is tegi ta 16. augustil mängus Swansea City vastu. Esimese värava lõi ta Inglismaa kõrgliigas 14. septembril mängus Queens Park Rangersi vastu. Manchester Unitediga on ta võitnud Inglismaa karika, liigakarika, superkarika ja hooajal 2016–17 UEFA Euroopa Liiga. Hooajal 2016–17 valiti Herrera fännide poolt Manchester Unitedi hooaja parimaks mängijaks. 2019. aasta juulis sõlmis ta viieaastase lepingu Prantsusmaa kõrgliigaklubiga Paris Saint-Germain, kellega tuli 2020. ja 2022. aastal Prantsusmaa meistriks. 2022. aasta augustis naasis ta laenule Athletic Bilbaosse. 2011. aastal tuli Herrera Hispaania kuni 21-aastaste koondisega omavanuste Euroopa meistriks. 2012. aasta suveolümpiamängude jalgpalliturniiril kuulus ta Hispaania olümpiameeskonda. Debüüdi Hispaania jalgpallikoondises tegi ta 15. novembril 2016 sõprusmängus Inglismaa vastu. Ka tema isa Pedro María Herrera oli jalgpallur. Manchester United FA Cup: 2015–16 EFL Cup: 2016–17 FA Community Shield: 2016 UEFA Euroopa Liiga: 2016–17 Paris Saint-Germain Ligue 1: 2019–20, 2021–22 Coupe de France: 2019–20, 2020–21 Coupe de la Ligue: 2019–20 Trophée des Champions: 2019, 2020 UEFA Meistrite Liiga: Teine koht 2019–20  Ander Herrera – pildid, videod ja helifailid Wikimedia Commonsis Profiil Manchester Unitedi kodulehel
Roșiorii de Vede

Roșiorii de Vede (ka Roșiori de Vede, varem Rușii de Vede) on linn Rumeenias Teleormani maakonnas. Linn asub ajaloolises Munteenia piirkonnas. Linna on esmamainitud 1385. aastal. Roșiorii de Vedet läbib Bukaresti–Craiova raudteeliin.
Valjala-Kogula

Valjala-Kogula on küla Saare maakonnas Saaremaa vallas. Kuni 2017. aasta Eesti omavalitsuste haldusreformini kuulus küla Valjala valda ja kandis nime Kogula. Maa-amet, vaadatud 21.11.2020. Statistikaamet, vaadatud 9.06.2019. http://metaweb.stat.ee/get_classificator_file.htm?id=4412334&siteLanguage=et, vaadatud 4.11.2017.
Moinești

Moinești on linn Rumeenias Bacău maakonnas. Linn asub ajaloolises Moldova piirkonnas. Linna haldusalasse kuulub Găzărie küla. Moinești on naftatöötlemiskeskus. Moineștis on sündinud Tristan Tzara, Rumeenia juudi päritolu prantsuse kirjanik, üks dadaismi rajajaid. 2021 Romanian census Tristan Tzara The Art Story
Gabriela Firea

Gabriela Firea (neiupõlvenimi Gabriela Vrânceanu; sündinud 13. juulil 1972 Bacăus) on Rumeenia ajakirjanik ja poliitik (Sotsiaaldemokraatlik Partei). Ta on lõpetanud Bukaresti Ülikooli filoloogiateaduskonna ja töötanud ajakirjaniku ja saatejuhina. Doktorikraadi majandusteaduste alal sai ta 2010. aastal. Rumeenia parlamenti valiti 2012. aastal. 2016. aasta 5. juunil valiti ta 42,97% häältega Bukaresti linnapeaks. Bukaresti linnapea kohuseid asus ta täitma 23. juunil 2016. Bukaresti linnapea oli ta kuni 29. oktoobrini 2020. Alates 25. novembrist 2021 kuni 14. juulini 2023 oli ta Rumeenia perekonna ja võrdsete võimaluste minister. Gabriela Firea ziare.com Gabriela Firea - full of ambition and courage mayor of Bucharest The Mayor Rezultate alegeri locale 2016, Primaria generala a Municipiului Bucuresti. Gabriela Firea a castigat cu 42,97% stirileprotv.ro Primul an de mandat al Gabrielei Firea cotidianul.ro, 23. juuni 2016 Irina Marica: Gabriela Firea Liberatea Romanian minister of family Gabriela Firea resigns amid scandal related to abuses in elderly homes Romania Insider, 14. juuli 2024. Vaadatud 4. märtsil 2024
Koksi

Koksi on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Valjala valda. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Norwegian Air International

Norwegian Air International on Iirimaa lennufirma, mille tütarettevõte on Norwegian Air Shuttle. Veebruaris 2014 loodud Boeing 737-800 ja Boeing 737 MAX 8 teenindavad regulaarlende Euroopas. Alates 2017. aastast osutrab see ka teenuseid Euroopa ja sihtkohtade vahel Ameerika Ühendriikide idarannikul, sealhulgas New York ja Rhode Island. AIR OPERATOR CERTIFICATE HOLDERS New era of budget travel? Norwegian begins Boeing 737 flights to Europe
Possaadnik (asehaldur)

Possaadnik oli Kiievi-Vene suurvürsti esmane asetäitja ja asevalitseja, volinik, trooni valvur ja kõrgeimal juhtimistasandil konsulent vürstiriigi linnas; vürsti ja tema ja družiina diktatuurse võimuaparaadi kohalik kontrollorgan ja administraator.
Jordanka Fandǎkova

Jordanka Asenova Fandǎkova (bulgaaria keeles Йорданка Асенова Фандъкова; sündinud 12. aprillil 1962 Samokovis) on Bulgaaria poliitik (Kodanikud Euroopa Arengu Poolt Bulgaarias (GERB, bulgaaria keeles Граждани за европейско развитие на България). Ta lõpetas 1985. aastal Sofia Ülikooli vene filoloogia erialal. 1985–1998 töötas ta Sofia 73. keskkoolis õpetajana, 1998–2005 oli ta sama kooli direktor. 2005–2009 oli ta Sofia aselinnapea hariduse ja noorsoo valdkonnas. 27. juulist kuni 19. novembrini 2009 oli ta Bulgaaria haridus- ja teadusminister. 23. novembril 2009 valiti ta Sofia linnapeaks. Uuesti valiti ta Sofia linnapeaks 2011. ja 2015. aastal. Selles ametis oli ta kuni 13. novembrini 2023 WHO IS WHO: Bulgaria's New Education Minister Yordanka Fandakova novinite.com, 21. juuli 2009 Yordanka Fandakova The Mayor
Ritterhude

Ritterhude on vald Saksamaal Alam-Saksi liidumaal Osterholzi kreisis. Valla pindala on 32,86 km². 31. detsembril 2017 elas seal 14 703 inimest. See asub Hamme jõe ääres, umbes 6 km Osterholz-Scharmbeckist edelas ja 13 km Bremenist loodes. Loodusmaastikku iseloomustavad ulatuslikud madalsood, Hamme jõe alluviaalsed märgalad ja lodud ning Wümme jõe madalikud koos liustikutekkelise maastiku geestiga, millel tavaliselt liivane ja liivsavine pinnas. Ritterhude raudteejaam on ühendatud S-Bahni abil Deutsche Bahni raudteevõrguga. Ritterhude asub Autobahni (Cuxhaven–Bremerhaven–Bremen–Walsrode) ja Bundesstraße (Bremen–Stade) lähedal. Asulat on esmamainitud 1182. aastal Osterholzi kloostri dokumendis. Maja 'von der Hude' on esmamainitud 1185. aasta dokumendis. Linnust 'Huda' kasutati 1309. aastal ülepääsu kaitseks üle Hamme jõe 'Heerweg'il' Hamburgist Bremenisse. Elanike arv kasvas 52 perekonnalt 1568. aastal 89 perekonnani 1710. aastal. 1757. aastal purustati nii linnus kui ka sild Seitsmeaastase sõja käigus. Ritterhude kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi ja 1715. aastast alates Hannoveri krooniga. 1823. aastal hertsogkond kaotati ja selle territooriumist sai Stade regiooni osa. Kohaliku omavalitsuse reformiga 1974. aastal moodustati praegune Ritterhude vald, kui ühendati varem sõltumatud vallad Ritterhude (7700 elanikku), Platjenwerbe (2300 elanikku), Ihlpohl (2000 elanikku), Lesumstotel (800 elanikku), Stendorf (600 elanikku) ja Werschenrege (400 elanikku). Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.ritterhude.de
Kuiste

Kuiste on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Valjala valda. Juhan Alase dendraarium Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Kapingamarangi keel

Kapingamarangi keel on Mikroneesias räägitav keel, mis kuulub Polüneesia keelte Ellice'i rühma. Keele rääkijaid on umbes 3000. Lisaks Kapingamarangi atollile elab palju kapingamarangi keele kõnelejaid Pohnpei saarel. Keeles on 18 konsonantfoneemi ja 5 vokaalfoneemi. Eristatakse pikki ja lühikesi vokaale. Kapingamarangi lähim sugulaskeel on nukuoro keel. https://www.ethnologue.com/language/kpg Anderson, Gregory D.S. and K. David Harrison (2013). Kapingamarangi Talking Dictionary. Living Tongues Institute for Endangered Languages.
Fassett

Fassett (gemmoloogia), lihvitud pinnake tahulise lihviga vääriskivil Fassett (graafika), trükiplaadi või klišee lihvitud kaldserv Fassett (stomatoloogia), hamba lihvitud serv või pind Fassett (zooloogia), lülijalgse liitsilma ühe osasilmakese välispind
Peeglikatse

Peeglikatse on katse, millega tuvastatakse eneseteadlikkuse olemasolu inimestel ja teatud liiki loomadel. Katse töötas välja biopsühholoog Gordon Gallup noorem 1970. aastal šimpansite ja teiste ahvide (1972, Amsterdam) imikute peal. Imikud ja väikelapsed ei hakka iseennast peeglis ära tundma enne 12–20 kuu, teiste allikate kohaselt 18–24 kuu vanuseks saamist. Testiga kontrollitakse katsealuse eneseteadlikkust. Uurides, kuidas reageerivad inimesed ja katseloomad peeglit nähes omaenese peegelpildile. Katselooma näole tehakse maitsetu ja lõhnatu värvainega täpp ja tema ette asetatakse peegel, delfiinidele reflekteeriv pind. Teadlaste ülesandeks jääb vaadelda ja üles tähendada, kui sageli katsealune loom täppi puudutas või sellele tähelepanu pööras. Seejärel võrreldi tulemusi peeglita kontrollrühma tulemustega. Šimpansid on läbinud katse ning ka teistel suurtel ahvidel – bonobotel ehk kääbusšimpansidel, orangutanidel ja gorilladel – on vastavat suutlikkust demonstreeritud. Hiljem on peegelkatse läbinud emased aasia elevandid ja isane silmikdelfiin (Tursiops truncatus). Lindudest on katse sooritanud harakas. Lauri Jürisoo, Kas loom tunneb end peeglist ära? Sõltub loomast!, 04.04.2015 Diana Reiss, Lori Marino, Mirror self-recognition in the bottlenose dolphin: A case of cognitive convergence, PNAS, 98 (10) 5937-5942; https://doi.org/10.1073/pnas.101086398, 2001. Frans de Waal, Joshua M. Plotnik ja Diana Reiss, Self-recognition in an Asian elephant, (eneseteadlikkuse katse aasia elevantidel PNAS, 103 (45) 17053-17057, 2006. Youtube'i video: A Conversation With Koko
Korrapäratu galaktika

Ebaregulaarne galaktika on galaktika, millel pole selget regulaarset kuju. Neil galaktikatel pole selgelt eristunud tuuma ega spiraalgalaktikale omaseid harusid. Mõned ebaregulaarsed galaktikad on enne ebaühtlase gravitatsiooni mõjul deformeerumist olnud spiraal- või elliptilised galaktikad. Ebaregulaarsed galaktikad on tavaliselt väikesed ja need moodustavad umbes kümnendiku Linnutee massist. Väiksuse tõttu on need kergesti mõjutatavad ja võivad põrgata kokku suuremate galaktikatega. "What is an irregular galaxy?". Cool Cosmos. Vaadatud 27. jaanuar 2019.
Kungla (Saaremaa)

Kungla on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Valjala valda. Külas asub Kungla sadam. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Hüaadid

Hüaadid on Maale lähim hajusparv ja enimuuritud täheparv. See asub 153 valgusaasta kaugusel Maast ja koosneb sadadest tähtedest. Maalt vaadatuna paiknevad Hüaadid Sõnni tähtkujus, kus selle heledaimad tähed moodustavad koos Aldebaraniga V-tähe. Aldebaran ei ole siiski osa Hüaadidest, sest see asub Maale märkimisväärselt lähemal. Hüaadide vanuseks hinnatakse 625 miljonit aastat. Parve tuum on umbes 17,6 valgusaastat lai ning parve loodete raadius − koht, kus tähti hakkab mõjutama Linnutee gravitatsioon − on 65 valgusaastat. Parve teadaolevatest tähtedest on umbes kolmandik selle piiri ületanud ning on parve gravitatsiooni mõjuväljast lahkumas. "Luna vs. the Hyades! The 1st of 13 Occultations of Aldebaran Set For January 29th". Universe Today. Vaadatud 27. jaanuar 2019. "Hyades star cluster: Face of Taurus". EarthSky. Vaadatud 27. jaanuar 2019. "Hyades". Constellation Guide. Vaadatud 27. jaanuar 2019.
Kõriska

Kõriska on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Valjala valda. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Marc Albrighton

Marc Kevin Albrighton (sündinud 18. novembril 1989 Tamworthis) on Inglismaa jalgpallur, kes mängib äärepoolkaitsjana Inglismaa esiliigaklubis West Bromwich Albion. Ta alustas klubikarjääri Aston Villas, millega liitus kaheksa-aastaselt. Klubi esindusmeeskonnas tegi ta debüüdi 2009. aastal. Esimese värava Premier League'is lõi 2. oktoobril 2010 mängus Tottenham Hotspuri vastu. 2013. aastal oli lühikest aega laenul Inglismaa esiliigas Wigan Athleticus. 2014. aasta mais sõlmis ta nelja-aastase lepingu äsja Inglismaa kõrgliigasse tõusnud Leicester Cityga. Hooajal 2015–16 tuli ta klubiga Inglismaa meistriks. 2016. aasta augustis sõlmis ta klubiga uue nelja-aastase lepingu. 2021. aasta juulis sõlmis ta klubiga uue kolmeaastase lepingu. 2023. aasta jaanuaris läks ta kuni hooaja lõpuni laenule West Bromwich Albioni. Aastatel 2009–2011 mängis Albrighton Inglismaa noortekoondistes. Leicester City Premier League: 2015–16 FA Cup: 2020–21 FA Community Shield: 2021 "Marc Albrighton: Leicester City midfielder signs four-year contract". BBC Sport. 30.8.2016. Vaadatud 28.1.2019  Marc Albrighton – pildid, videod ja helifailid Wikimedia Commonsis Profiil Leicester City kodulehel
Koonderakond ja Maarahva Ühendus

Koonderakond ja Maarahva Ühendus (harvem nimetatud Koonderakonna ja Maarahva Ühendus) (lühend KMÜ) oli 1995. aasta Riigikogu valimisteks loodud valimisliit, mis koosnes viiest parteist: Eesti Koonderakond Eesti Maaliit Eesti Maarahva Erakond Eesti Pensionäride ja Perede Liit Põllumeeste Kogu KMÜ võitis valimised ja sai 174 248 häält (32,23%), mis andis Riigikogus 41 kohta. Valimiste tulemusel said Riigikokku: Juhan Aare Toomas Alatalu Jaak Allik Lembit Arro Endel Eero Vahur Glaase Rein Järlik Ants Järvesaar Ants Käärma Raivo Kallas Rein Kask Märt Kubo Tõnu-Reid Kukk Ando Leps Endel Lippmaa Peeter Lorents Harald Mägi Ilmar Mändmets Jaanus Männik Talvi Märja Mati Meos Aavo Mölder Villu Müüripeal Andrus Öövel Eldur Parder Ülo Peets Jaan Pöör Villu Reiljan Arnold Rüütel Mart Siimann Arvo Sirendi Eino Tamm Juhan Telgmaa Olev Toomet Mai Treial Elmar Truu Raoul Üksvärav Ülo Uluots Tiit Vähi Andres Varik Ülo Vooglaid
MEMS-ostsillaator

MEMS-ostsillaator on elektromehaanilise mikrosüsteemina valmistatud ostsillaatorlülitus, mille võnkesagedust määrav element – resonaator – on valmistatud polükristallilisest ränist. Tavaliselt kasutatava kvartsresonaatori asendamine polükristallränist resonaatoriga võimaldab paigutada kõik ostsillaatori komponendid integraallülitusena ühele pooljuhtkiibile. Vaadeldava polüräniresonaatori lineaarmõõtmed on 100 µm ringis, umbes sama palju kiibi pinda vajab ka ülejäänud elektroonikalülitus. Korpuseta MEMS-ostsillaator on kasutusel näiteks nutitelefonis. Elektromehaaniline mikrosüsteem
Integratsiooni Uuringute Instituut

Integratsiooni Uuringute Instituut (inglise Integration Research Institute) on Eesti mittetulundusühing, mis tegeleb Eestiga seotud integratsiooniküsimustega. Instituudi juhataja on Ülle Rannut. Instituut asutati 2010. https://www.etis.ee/Portal/Institutions/Display/c499ad5c-e4db-4e72-9226-ed792848c81b (vaadatud 25.01.2019) Koduleht
Männiku (Saaremaa)

Männiku on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Valjala valda. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Bernardo Silva

Bernardo Mota Veiga de Carvalho e Silva (sündinud 10. augustil 1994 Lissabonis) on Portugali jalgpallur. Ta mängib poolkaitsjana Premier League'i klubis Manchester City ja Portugali jalgpallikoondises. Ta alustas klubikarjääri kodulinnas Lissaboni Benficas, mille noorteakadeemiaga liitus ta 2002. aastal. Debüüdi klubi esindusmeeskonnas tegi ta 2013. aastal. 2014. aastal suundus ta üheks hooajaks laenule Prantsusmaa kõrgliiga klubisse Monaco. Esimesel hooajal lõi ta liigas kaks väravat. 2015. aasta jaanuaris sõlmis ta Monacoga püsiva lepingu. Hooajal 2016–17 tuli ta Monacoga Prantsusmaa meistriks. Lisaks valiti ta samal hooajal liiga sümboolsesse koosseisu. 2017. aasta mais liitus Silva Manchester Cityga, kellega sõlmis viieaastase lepingu. Üleminekusummat ei avalikustatud, kuid see võis olla 50 miljonit eurot. Hooaegadel 2017–18 ja 2018–19 on ta tulnud klubiga Inglismaa meistriks. Hooajal 2018–19 valiti ta Premier League'i hooaja sümboolsesse koosseisu ja lisaks Manchester City hooaja parimaks mängijaks. Debüüdi Portugali jalgpallikoondises tegi ta 31. märtsil 2015 sõprusmängus Roheneemesaarte vastu. Esimese värava lõi ta koondise särgis 1. septembril 2016 mängus Gibraltari vastu. 2017. aasta FIFA konföderatsioonide karikaturniiri viimases alagrupimängus lõi ta värava Uus-Meremaa vastu. Samuti on ta kuulunud Portugali koondisse 2018. aasta maailmameistrivõistlustel. Benfica Primeira Liga: 2013–14 Taça de Portugal: 2013–14 Taça da Liga: 2013–14 Monaco Ligue 1: 2016–17 Manchester City Premier League: 2017–18, 2018–19 FA Cup: 2018–19 EFL Cup: 2017–18, 2018–19 FA Community Shield: 2018 "Futebol: Ivan Cavaleiro e Bernardo Silva emprestados". SL Benfica. 7.8.2014. Vaadatud 28.1.2019 "Bernardo Silva transféré de Monaco à Manchester City". L'Équipe. 26.5.2017. Vaadatud 28.1.2019  Bernardo Silva – pildid, videod ja helifailid Wikimedia Commonsis
Jäägrimarss

"Jäägrimarss" (soome keeles "Jääkärimarssi") on esimese maailmasõja ajal Saksamaal väljaõppe saanud Soome jäägripataljoni marsilaul. Jäägrite meeleolu ja võitlusvaimu tõstmiseks vajaliku marsilaulu sõnade saamiseks 1917. aastal korraldatud võistluse võitis leitnant Heikki Nurmio oma luuletusega "Jäägrite marss". 1917. aasta oktoobris esitati Jean Sibeliusele tellimus kirjutada sellele luuletusele viis. Noodi allkirjastas Jean Sibelius oma sünnikuupäevaga ”19 8/12 17”. Algselt oli marsi tekstis nimetatud ka Eestit. Teksti muudeti, kuna Eesti oli juba osaliselt Saksamaa vallutatud. "Jäägrimarss" on Soome iseseisvuspäeva presidendivastuvõtu avalugu, mille saatel sõjaveteranid tervitavad esimeste külalistena vabariigi presidenti. "Yle.fi". Vikerraadio ajaloosaade "Eesti lugu"
Sineus

Sineus oli varjaag, kes kutsuti Nestori kroonika andmetel 859. aastal idaslaavlasi (hilisemat Kiievi-Venet) valitsema. Ta asus Belozerskisse ja valitses oletatavalt valdusi praeguse Venemaa, Eesti ja Läti aladel. Truvor suri kroonika andmetel mõni aasta hiljem (umbes 862) järeltulijateta ning tema valdused päris temaga üheaegselt idaslaavlaste juurde kutsutud varjaag, Sineuse sugulane Rjurik. Võimalik, et Sineust polnud ajaloolise isikuna olemas, vaid tema nimi oli tuletatud vanarootsikeelsest väljendist "tema kodakondsed" (sine hus). Vene kroonikakirjutajad mungad võisid seda aga vääriti tõlgendada ja kirja panna nimena. Sama kahtlus kehtib ka teise varjaagi Truvori kohta (trú vor 'meie ustav'). Arheoloogiliste leidude põhjal on arvatud, et Sineuse residentsiks võis olla pigem Pihkva kui Belozersk. Sineuse olemasolu kaheldavusest hoolimata on ta Vene ajaloolises traditsioonis saanud olulise koha ning Irboska muinaslinnust nimetatakse tihti Truvori linnuseks. Selle lähedal asuvat suurt kiviristi kutsutakse Truvori ristiks, ehkki see pärineb 14.–16. sajandist ja muinasskandinaavlasest Truvor oli pagan.
Soome saadikud Eestis

Soome suursaadik Eestis on Soome volitatud suursaadik Eestis. Suursaadik resideerib Soome suursaatkonnas Tallinnas. Erkki Reijonen – saadik 1921–1923 (eelnevalt ajutine volinik 1919–1920 ja ajutine asjur 1920–1921) Rudolf Holsti – saadik 1923–1927 Aarne Wuorimaa – saadik 1928–1933 Paavo J. Hynninen – saadik 1933–1940 Jaakko Kaurinkoski – suursaadik 1991–1996 Pekka Oinonen – suursaadik 1996–2001 Jaakko Blomberg – suursaadik 2001–2005 Jaakko Kalela – suursaadik 2005–2010 Aleksi Härkönen – suursaadik 2010–2014 Kirsti Narinen – suursaadik 2014–2018 Timo Kantola – suursaadik 2018–... http://vm.ee/et/riigid/Soome?display=relations (vaadatud 22.03.2019) Ajalugu Soome Tallinna suursaatkonna kodulehel Soome uus suursaadik Eestis on Timo Kantola ERR, 09.03.2018
Kirsti Narinen

Kirsti Narinen (sündinud 13. novembril 1960 Lappajärvis Soomes) on Soome diplomaat, 2014–2018 Soome Vabariigi suursaadik Eestis. 1980–1985 õppis Narinen Turu Ülikoolis. Samuti on ta õppinud Lester B. Pearson College'is Vancouveris Kanadas. Soome välisministeeriumis asus Kirsti Narinen tööle 1984. aastal. Aastatel 1993–1998 töötas ta Soome Vabariigi Suursaatkonnas Tallinnas nõunikuna, samuti Soome esindustes Leningradis ja Ljubljanas. Aastatel 2014–2018 oli Kirsti Narinen Soome Vabariigi suursaadik Eestis. Narinen on edendanud sõprussuhteid Soome ja Eesti omavalitsuste vahel ning majandusssidemeid, samuti seisnud hea Soome aukonsulaadi taasavamise eest Tartus. Pärast lahkumist Soome Vabariigi suursaadiku kohalt Tallinnas asus ta tööle Helsingis Euroopa Liidu ja NATO koostöös rajatud Euroopa Hübriidohutõrje Oivakeskuse rahvusvaheliste suhete juhina. 2016 Maarjamaa Risti I klassi teenetemärk 2018 Eesti Kaubandus-Tööstuskoja I klassi aumärk 2019 Tartu Tähe kavaler Tiiu Pikkur, On suur au olla Eestis suursaadik Soome juubeliaastal, Eesti Kirik, 23. mai 2018 Kirsti Narinen, Estonian State Decorations (vaadatud 27.01.2019) Kirsti Narisesta suurlähettiläs Viroon Pohjalainen, 17.03.2014 (vaadatud 27.01.2019) Ametist lahkuv Soome suursaadik Eestis asub tööle Euroopa hübriidohtude keskuses ERR, 29.08.2018 (vaadatud 27.01.2019) Eesti riiklike teenetemärkide kavaleride andmebaas presidendi kantselei kodulehel (president.ee). Volikogu nimetas Tartu aukodanikud Tartu linna koduleht, 25.01.2019 (vaadatud 27.01.2019) Kirsti Narinen Estofilia. 2018. Tallinna: Suomen suurlähetystö. Suurlähettiläs Kirsti Narinen Euroopan hybridiuhkien torjunnan osaamiskeskuksen kansainvälisten suhteiden päälliköksi Soome välisministeerium, 29.08.2018 Ametist lahkuv Soome suursaadik Eestis asub tööle Euroopa hübriidohtude keskuses ERR, 29.08.2018 Ingrid Veidenberg Soome suursaadik Kirsti Narinen: kui teed midagi, tee korralikult. Pestud asi ei ole alati puhas EPL, 10.06.2017 Urmas Lauri Suursaadik Kirsti Narinen: haldusreform mõjutab ka sõprussidemeid Lääne Elu, 15. märts 2017